Martin Padar

Martin Padar (sündinud 11. aprillil 1979 Tallinnas) on eesti spordimassöör ja judomaadleja, raskekaalu Euroopa meister (2009).

Ta on lõpetanud 1997. aastal Tallinna 37. Keskkooli ja 2014. aastal M. I. Massaažikooli.

Padar hakkas spordiga tegelema kuueaastaselt Hiiu tenniseväljakutel Kaido Krooni ja Aivo Ojassalu suunamisel. Judotreeninguid alustas ta Andres Lutsari käe all, hiljem treenis Aavo Põhjala juhendamisel. 

Sportlasena
Ta on võistelnud kahtedel olümpiamängudel ning saanud raskekaalus (üle 100 kg) 2008. aastal Pekingis ja 2012. aastal Londonis 17. koha. 2008. aasta suveolümpiamängude avatseremoonial oli ta Eesti lipukandja.

Maailmameistrivõistlusel saavutas ta raskekaalus 2009. aastal 5. ja 2007. aastal 9. koha ning absoluutkaalus 2005. aastal 7. ja 2010. aastal 9. koha. 

26. aprillil 2009 tuli ta Thbilisis judo raskekaalus Euroopa meistriks. Ta alistas finaalis Grim Vuijtersi (Holland).

Euroopa meistrivõistlustelt on ta saanud veel 2011. aastal pronksmedali, poolraskekaalus (kuni 100 kg) 2002. aastal hõbemedali ning absoluutkaalus 2005., 2006. ja 2007. aastal pronksmedali. 

Martin Padar on tulnud aastatel 1995–2013 12 korda Eesti meistriks (sh 3 korda absoluutkaalus). Ta on olnud ka kahekordne Saksamaa Bundesliga meeskondlik meister.

Tippsportlasena teenis ta aastatel 2005–2013 Tallinna üksik-sidepataljonis spordirühma instruktorina, auastmelt kapral. 

2007. aastal tuli ta sõjaväelaste maailmameistriksOlümpiamängudel osaleb kuus Eesti kaitseväelast Eesti Kaitseväe koduleht. 18.07.2008. ja 2006. aastal võitis sõjaväelaste maailmameistrivõistlustel pronksmedali.Kaitsejõudude selle aasta parim sportlane on Marko Luhamaa Eesti Kaitseväe koduleht. 21.12.2006. 2005., 2007. ja 2009. aastal tunnistati ta Eesti Kaitseväe parimaks meessportlaseks.Kaitseväe parim meessportlane on Martin Padar Eesti Kaitseväe koduleht. 19.04.2010.

Näitlejana
 1994 – mängufilm "Tulivesi" (piirivalvur)
 2001–2003 – mitu osa telesarjas "Wremja"

Elu pärast tippsporti
Valmistudes tippspordist loobumiseks, õppis ta Eesti Olümpiakomitee stipendiaadinaMitmed tippsportlased said kätte massööri kutsetunnistuse Delfi Sport, 02.07.2014. spordimassööriks, sai 2014. aastal kutsetunnistuse ja ongi peamiselt sel alal töötanud. Hiljem on ta end täiendanud osteopaatia ja trigeenika alal. 2025. aasta seisuga töötab ta Dr. Oolo Trigenicsi valuravi- ja kiropraktika kliinikus.Epp Reinmets. Endise tippsportlase elumuutus! Martin Padar: „Loobusin alkoholist ja kaotasin vahelduvpaastuga 59 kilo.“ Õhtuleht.ee, 02.09.2025.

Tippspordist loobumise järel 2016. aastalMartin Padar tõmbab pidulikult karjäärile joone alla ERR Sport, 09.09.2016. vähenes endise raskekaallase füüsiline koormus, mis põhjustas kiire kaalutõusu, ja ta kaal jõudis mõne aastaga 177 kiloni. 2018. aastal hakkas ta süsteemselt tegelema kaalulangetusega ja tal õnnestus kaalust maha saada 59 kilo. Saavutatud füüsilise vormi hoidmiseks harrastab ta kepikõndi ja jõutreeninguid.Epp Reinmets. Endise tippsportlase elumuutus! Martin Padar: „Loobusin alkoholist ja kaotasin vahelduvpaastuga 59 kilo.“ Õhtuleht.ee, 02.09.2025.

Judokana on ta võistlemas käinud hiljemgi, näiteks 2021. aasta Eesti judoklubide karikavõistlustel aitas ta karikavõidule spordiklubi Tartu Do.Henn Uuetoa. Martin Padar naasis matile ja tõi Tartule võidu Tartu Postimees, 07.12.2021. 

Isiklikku
Tema lell on Ivari Padar.Tuuli Koch. Judoka Padar jäi ministrist onu tõttu esialgu riigi preemiata. Postimees.ee, 7. mai 2009

Viited

Välislingid

Priit Luts. Martin Padar krooniti judo raskekaalus Euroopa meistriks ERR, 26. aprill 2009
Aet Süvari. Martin Padar: olin selleks võiduks valmis juba kaks aastat EPL.ee, 27. aprill 2009
Regina Herodes. Sportlaselt harrastajale: Martin Padar: kui ainult elada kontoritööle ja kodus maanduda teleri ette, pole sinust peagi ka tööl asja! Delfi Sport, 14. märts 2014 

Kategooria:Eesti judokad
Kategooria:Sündinud 1979